MLDataScientist/Wikipedia-uzbek-2024-05-01 huggingface dataset:
Lisa Banes

Lisa Lou Banes (1955-yil 9-iyul — 2021-yil 14-iyun) amerikalik aktrisa boʻlib, 80 dan ortiq kino va televideniyedagi rollari, shuningdek, Broadway va boshqa joylarda namoyish etilgan sahna koʻrinishlaridagi rollari bilan tanilgan.

U 1984-yilda „Isn't it Romantic?“, 1981-yilda yilda „Look Back in Anger“ filmidagi Alison Porter roli hamda Off-Broadway rolidagi ijrosi uchun „Theatre World Award“ mukofotini qoʻlga kiritadi. U 1995-yilda Tom Stoppard rejissorligi ostidagi „Arcadia“ pyessasida Lady Croom rolini oʻynaydi. Marhum aktrisa, shuningdek, Cocktail (1988), Freedom Writers (2007), Gone Girl (2014)filmlaridagi rollari hamda "Cure for Wellness" (2016) filmidagi Hollis rolida oʻzini namoyon etgan.

Yoshligi 
Banes Ohio (Ogayo) shtatining Chagrin Falls shahrida tugʻilgan. U New York shahridagi Julliard School taʼlim dargohida aktrisalik mahorati boʻyicha tahsil olgan.

Faoliyati

Sahnalarda 
Aktrisa bir necha bor Broadwayda paydo boʻlgan. U Neil Simon boshchiligidagi 1988-yilgi Rumors pyessaida Christine Baranski bilan Cassie rolini ijro etadi. Margaret Lord qoʻl ostida 1998-yilgi High Society myuzikalida Anna Kendrick bilan birga harakat qiladi. 2009-yilda David Hyde Pierce bilan esa "Accent on Youth" pyessasida hamda 2010-yilgi Present Laughter sahna koʻrinishida Victor Garber bilan birgalikda harakat qilgan.

Televizion filmlar va kinolarda 
Banes xonim Berry rolini The Hotel New Hampshire (1984)da, Bonnie rolini Cocktail (1988)da, Flora rolini Dragonfly (2002) filmida hamda „Pupkin“ (2002) filmida Christina Riccining onasi rollarini ijro etgan. 2014-yilda u David Fincherning „Gone Girl“ filmida Ami Elliotning (Rosamund Pike) onasi Marybeth Elliott rolida paydo boʻlgan

Shaxsiy hayoti va vafoti haqida 
Banes Los-Anjelesda yashagan. U Kathryn Kranhold bilan turmush qurgan.

Vafoti 
2021-yil 4-iyun kuni Banes Manhattanning yuqori gʻarbiy tomonida motorli skuter bilan toʻqnashib ketadi. Halokatdan oldin u Juilliard maktabiga borish uchun koʻchani kesib oʻtayotgan edi. U Mount Sinai Morningside kasalxonasiga bosh miya jarohati bilan yotqiziladi va 14-iyun kuni 65 yoshida vafot etadi. Gumonlanuvchi tezda voqea joyidan qochib ketadi hamda keyinchalik, u mashinasini taʼmirlash uchun Yuqori Manhattan doʻkoniga boradi.

Sud jarayoni 
2021-yil 5-avgust kuni politsiya 26 yoshli Brian Boydni oʻz kvartirasida hibsga oladi. U 30 000 dollar naqd pul yoki 100 000 dollar garov evaziga qamoqqa tashlanadi. Unga oʻlimga olib kelgan YTH hamda sodir etilgan jinoyat joyini tark etish ayblovi qoʻyiladi.

Filmografiyasi

Filmlarda

Televizion rollari

Manbalar

Havolalar 

 
 Lisa Banes New York Times obituary

Amerikalik televideniye aktrisalari
2021-yilda vafot etganlar
1955-yilda tugʻilganlar
Amerikalik aktrisalar
Ellen Barkin

Ellen Rona Barkin (1954-yil 16-aprelda tugʻilgan) — amerikalik aktrisa va produser. Uning rollari orasidagi eng yutuqlisi 1982-yilda „Diner“ filmida boʻlgan. Keyingi yillarda u Tender Mercies (1983), Eddie and the Cruisers (1983), The Adventures of Buckaroo Banzai Across the 8th Dimension (1984), The Big Easy (1986), Johnny Handsome hamda Sea of Love (1989) kabi filmlarda bosh rollarni ijro etgan.

Uning produserlik shartnomlari orasida Letters to Juliet, Shit Year (ikkalasi ham 2010-yil) va Another Happy Day (2011) filmlari kiradi.

Yoshligi 
Barkin New Yorkning The Bronx shahrida Yamayka kasalxonasida ishlagan shifoxona maʼmuri Evelyn (qizlik familyasi: Rozin) va kimyoviy mahsulotlar sotuvchisi Sol Barkinning qizi boʻlib tugʻilgan. Uning oilasi yahudiy boʻlishgan. Ular Sibirdan va Rossiya-Polsha chegarasidan hijrat qilgan edilar.

Faoliyati 

Uning asosiy roli Barry Levinson tomonidan yozilgan va rejissorlik qilingan „Diner“ (1982) komedik drama filmda boʻlib, u ushbu filmda gavdalantirgan roli uchun ijobiy baholarga loyiq koʻriladi. Barkin „Tender Mercies“ (1983) dramatik filmida uning rejissori Bruce Beresfordni New Yorkdagi kasting vaqtida hayratga solganidan soʻng, tajribasizligi va ishini yaxshi bilmaganiga qaramay filmda rol oʻynashga erishgan. „Tender Mercies“ filmida bosh rolni oʻynagan Robert Duvall Barkin haqida shunday deydi: „U bu qismga haqiqiy ishonchlilik keltirardi, bundan tashqari, u yosh va jozibali edi hamda maʼlum bir ustunlik hissiga ega edi. Bu uning, albatta, uchun xavfli boʻlgan“. U, shuningdek, 1983-yilda roknroll dramatik „Eddie and the Cruisers“ filmida ham paydo boʻlgan.

2016-yildan 2019-yilgacha Barkin TNT telekanalining „Animal Kingdom“ dramatik serialida jinoyatchilar oilasining matriarxi Janine „Smurf“ Cody rolini oʻynaydi. Serial 2010-yildagi avstraliyalik filmga asoslangan boʻlib, unda Smurf rolini Jackie Weaver ijro etgan.

Shaxsiy hayoti 
Barkin birinchi nikohi — aktyor Gabriel Byrnedan boʻlgan Jack Daniel (1989-yilda tugʻilgan) va Romy Marion (1992-yilda tugʻilgan) ismli ikki farzandining onasi. Er-xotin 1993-yilda bir-birlari bilan orani uzishgan va 1999-yilda rasman ajrashishgan. Lekin, oralari hali ham yaqin. Byrne hatto Barkinning 2000-yilda multimilliarder va biznesmen Ronald Perelman bilan boʻlgan toʻyida ham qatnashgan. New York jurnaliga koʻra, bu nikoh 2006-yilda ajralish bilan yakunlangan.

Barkinning George ismli, ilgari National Lampoon va High Times gazetalarining bosh muharriri llavozimida ishlagan akasi bor.

Filmografiyasi

Filmlarda

Televizion rollari

Manbalar

Havolalar 

 
 
 

Amerikalik televideniye aktrisalari
Yashayotgan insonlar
1954-yilda tugʻilganlar
Amerikalik aktrisalar
Dana Barron

Dana Barron — amerikalik aktrisa boʻlib, u 1983-yilda NBC telekanali uchun 2003-yilgi „National Lampoon's Christmas Vacation 2: Cousin Eddie's Island Adventure“ filmida takrorlangan „National Lampoonʼs Vacation“ filmidagi original Audrey Griswold roli bilan mashhur.

Yoshligi 
Barron New York shahrida tugʻilgan. Uning onasi Joyce McCord sahna aktrisasi sifatida faoliyat yuritgan. Uning otasi Robert Weeks Barron reklama rejissori va jamoatchi cherkov pastori boʻlib xizmat faoliyatini olib borgan hamda Robert The Weist-Barron School of Television maktabiga asos solgan. Barronning Allison ismli singlisi bor. U beshinchi avlod vakilidir. Uning bobosi opera qoʻshiqchisi boʻlgan, onasi esa aktrisa boʻlish uchun Alabamadan koʻchib kelgan.

Faoliyati 
Barronning singlisi Allison yoshligida televidenie reklamalari bilan shugʻullangan va Barron otasiga oʻzi ham shunday qilishni xohlashini aytgan. U 10 yoshida aktyorlik faoliyatini boshlaydi, shuningdek, televidenie reklamalarida ham suratga tushadi. 11 yoshida u Christine Baranski bilan Broadveyda „Hide and Seek“ pyessasida ishtirok etadi. 13 yoshida uning birinchi filmi Tom Hanks ishtirokidagi „He Knows You're Alone“ nomli qoʻrqinchli film boʻladi. Ushbu ham Hanksning birinchi filmi boʻlgan.

Barron 1989-yilda CBS telekanalining maktabdan keyingi maxsus koʻrsatuvidagi muvaffaqiyatli ishtiroki uchun Daytime Emmy mukofotiga loyiq deb topiladi. Barron 1984-yildan 1985-yilgacha „One Life to Live“ serialida Michelle Boudin rolida ishtirok etgan. U 1998-yilda "The Magnificent Seven" filmida Casey rolini ham ijro etgan.

U Fox kanalida uzatilgan serial Beverley Hills, 90210da Nikki Witt rolini takrorlagan. Bu vaqt davomida u oʻz qahramonining kiyimlarini tikib, chiziqlarini oʻzgartirishga muvaffaq boʻlgan.

1992-yilda u JoBetth Williams va Chris Burke bilan NBC telekanalining „Jonathan: The Boy Nobody Wanted“ filmida rol oʻynaydi. Barron telepat Lauren Ashley rolida Babylon 5 filmidagi „The Corps Is Mother, the Corps Is Father“ epizodida, The Equalizer, In the Heat of the Night hamda Murder, She Wrote kabi filmlarda maxsus mehmon roli orqali ishtirok etgan.

Shaxsiy hayoti 
Barron rejissor Michael Vickerman bilan uzoq muddatli munosabat qurgan. Ularning Taylor ismli oʻgʻillari ham bor.

Filmografiyasi

Filmlarda

Televizion rollari

Manbalar

Havolalar 

 
 

Amerikalik televideniye aktrisalari
Yashayotgan insonlar
Amerikalik aktrisalar
Amerikalik bola aktrisalar
Frances Bavier

Frances Elizabeth Bavier (1902-yil 14-dekabr — 1989-yil 6-dekabr) marhum amerikalik sahna va televidenie aktrisasi. Dastavval, New York teatrida, keyinchalik, 1950-yillardan 1970-yillargacha kino va televideniyeda ishlagan. U 1960-yildan 1970-yilgacha The Andy Griffith Show va Mayberry R.F.D filmidagi Bee xola roli bilan mashhur. U 1967-yilda ushbu roli uchun ikkinchi darajali komediya aktrisasi uchun Emmy mukofotiga sazovor boʻlgan. Bavier qoʻshimcha ravishda „Itʼs a Great Life“ (1954—1956) serialida Amy Morgan rolini ijro etishi bilan mashhur boʻlgan.

Yoshligi va faoliyati 
Bavier New York shahrida Gramercy bogʻidagi jigarrang toshda statsionar muhandis Charles S. Bavier va Mary S. (qizlik familyasi: Birmingham) Bavier oilasida tugʻilgan. U dastlab Columbia universitetida oʻqiganidan keyin oʻqituvchi boʻlishni rejalashtirgan. U dastlab vodevilda paydo boʻladi, keyinroq Broadway sahnalarida rol ijro etishga oʻtadi.

Andy Griffith Show produserlari Bavier bilan muloqot qilishda ehtiyotkorona munosabatda boʻlishardi, chunki u sal narsaga hafa boʻladigan koʻngilchan ayol edi. Serial yulduzi Andy Griffith bir paytlar serial davomida ikkalasi orasidan ola mushuk oʻtganini tan olgandi. Larri King Live (2003-yil 27-noyabr) koʻrsatuvida Griffitning aytishicha, Bavier oʻlimidan toʻrt oy oldin unga qoʻngʻiroq qilgan va serial davomida „unga qiyinchilik tugʻdirgani“ uchun uzr soʻragan. Bavier Bill Ballard bilan Carolina Camera uchun bergan intervyusida „Aktrisa uchun rol yaratish va oʻzini namoyon qilish juda qiyin“ ekanligini tan olgan.

Bavier 1967-yilda komediyada ikkinchi darajali roldagi aktrisaning ajoyib ijrosi uchun Primetime Emmy mukofotiga sazovor boʻlgan.

Keyingi yillar 
1972-yilda Bavier aktyorlik faoliyatini yakunlaydi va Shimoliy Karolina shtatining Siler City shahridan oʻziga uy sotib oladi. Oʻzining tugʻilgan joyi Nyu-York oʻrniga Shimoliy Karolinada yashashni tanlagan Bavier shunday dedi: „Men Shimoliy Karolinani, barcha goʻzal yoʻllar va daraxtlarni sevib qoldim“. Bavier oʻz karyerasi ilk davrlarida Rassell Carpenterga turmushga chiqqan, lekin hech qachon farzand koʻrmagan. The Courier Tribune xodimi Chip Vomickning 1981-yildagi maqolasiga koʻra, Bavier oʻzining Siler shahridagi uyidan Rojdestvo va Pasxa muhrlari jamiyatlarini ishtiyoq bilan targʻib qilgan hamda koʻpincha dastxat soʻragan muxlislarga ilhomlantiruvchi maktublar yozgan. Bundan tashqari u Shimoliy Karolina shtati Siler City politsiyasi uchun 100 000 dollarlik ishonchli jamgʻarma qoldiradi. Uning foizlari har dekabr oyida bonus sifatida taxminan 20 nafar xodim oʻrtasida taqsimlanardi.

Vafoti 
1989-yil 22-noyabrda u Chatham kasalxonasiga yotqiziladi va u yerda ikki hafta davomida koronar davolash boʻlimida saqlanadi. U 1989-yil 4-dekabrda, 87 yoshga toʻlishidan sakkiz kun oldin oʻz uyida vafot etgan.

Filmografiyasi

Televizion shartnomalari

Manbalar

Havolalar 

 
 
 Frances Bavier Papers, 1930—1990-yillar

Amerikalik televideniye aktrisalari
1989-yilda vafot etganlar
1902-yilda tugʻilganlar
Amerikalik aktrisalar
Madisen Beaty

Madisen Beaty (28-fevral, 1995-yil, Centennial, Colorado, Qoʻshma Shtatlar) — amerikalik aktrisa va DJ. Aktrisa sifatida u The Curious Case of Benjamin Button" (2008) filmidagi Daisy Fuller, The Master filmidagi Doris Solstad (2012), „Other People“ filmidagi Rebeccah Mulcahey (2016), „ABC Family“ serialidagi Talya Banks rolo Fosters (2013—2018), The Magicians dagi Iris (2018—2019) va "Aquarius „dagi Patricia Krenwinkel (2015—2016) va “Bir paytlar Hollywoodda" (2019)filmlaridagi rollari bilan ommaga tanilgan.

Hayoti va faoliyati 
Beaty Colorado shtatining Centennial shahrida tugʻilgan. Aktrisa 2008-yilda "The Curious Case of Benjamin Button" dramatik filmida Daisy Fuller rolini oʻynagan holda oʻzining badiiy filmdagi debyutini amalga oshiradi. U 2010-yilda Thora Birch bilan birga bosh rolni ijro etgan The Pregnancy Pact filmida Sara Dougan rolini tasvirlagan. Keyinchalik, u mehmon aktrisa sifatida iCarlyning „IWas a pageant Girl“ epizodida Leslie rolini oʻynaudi hamda NCISning „Dead Air“ epizodida Kristin Haskell rolini gavdalantiradi. Oxirgi koʻrinishi uchun u teleserialdagi eng yaxshi ijro nominatsiyasida „Young Artist Award“ mukofotini qoʻlga kiritadi.

2012-yilda u Pol Thomas Anderson filmi The Masterda Doris Solstad rolini Philipp Seymour Hoffman, Joaquin Phoenix va Amy Adams>lar bilan ijro etadi. 2015-yil noyabr oyida Beaty NBC telekanalining „Aquarius“ dramatik serialining ikkinchi faslida Patricia Krenwinkel rolini oʻynash maqsadida oddiy rolga kiritilgani eʼlon qilinadi. 2016-yilda u Chad Michael Murray va Lukw Wilson bilan birga „Outlaws and Angels“ trillerida rol ijro etadi. 2018-yilda u Syfyning „The Magicians“ serialida maʼbuda Iris rolini gavdalantiradi. 2019-yilda Beaty Krenwinkelning boshqa versiyasini Quentin Tarantinoning „Bir paytlar Hollywoodda“ filmida ijro etgan.

Beasy DJ sifatida „MASEN BAY“ taxallusi ostida faoliyat olib boradi. U Los Angeles, Californianing The Skybar, Bar Lubitsch, The Friend va boshqalar kabi mashhur joylarida DJlik qilgan.

Filmografiyasi

Filmlarda

Televizion rollari

Manbalar

Havolalar 

 
 

Yashayotgan insonlar
Amerikalik televideniye aktrisalari
1995-yilda tugʻilganlar
Amerikalik aktrisalar
Amerikalik bola aktrisalar
Ruud Brood

Ruud Brood (1962-yil 19-oktabrda tugʻilgan) — gollandiyalik futbol murabbiyi, oxirgi marta ADO Den Haagni boshqargan sobiq futbolchi hisoblanadi.

Futbol karyerasi

Oʻyinchi 
Brood Gorinchemda tugʻilgan. „Unitas“ havaskor jamoasidan „ Feyenoord“ yoshlar akademiyasiga qoʻshilganidan soʻng, Brod „Feyenoord“ning katta jamoasiga kira olmadi. Keyin u RBC (1985—1987), FC Den Bosch (1987—1989), Villem II Tilburg (1989—1990) va NAC Breda (1990—1998) klublarida xizmat qilgan.

Den Bosch bilan u 1987—1988-yilgi Eredivizi mavsumida 7-oʻrinni egalladi va Rinus Mishelsning Yevro-1988 uchun dastlabki tarkibidan joy oldi. Afsuski, u Yevro 1988 chempionligini qoʻlga kiritgan yakuniy tarkibga tusha olmadi.

Menejer 
U avvalroq Helmond Sport,  NAC Breda ikkinchi jamoasi, Herakles Almelo,  RKC Waalwijk va Roda JC Kerkrade jamoalarini boshqargan.  U 2014-yilda quyi ligaga tushib qolgan NECga menejer etib tayinlandi  va darhol klubni Erediviziyaga qaytardi.  2015-yilning yozida u PSV Eyndxovenda Filipp Kokuning yordamchisi boʻldi.

Boshqaruv unvonlari

Klub 
RKC Waalwijk

 Erste diviziyasi (1): 2010–11

NEC

 Erste diviziyasi (1): 2014–15

Manbalar 

Niderlandlar futbolchilari
Yashayotgan insonlar
1962-yilda tugʻilganlar
Jens Janse

Jens Janse (1986-yil 1-iyulda tugʻilgan) — gollandiyalik futbolchi, Italiya promosionida “Viterbo” klubida oʻng himoyachi sifatida oʻynaydi. Ilgari u Villem II (uyerda professional futbolchilik faoliyatini boshlagan), NAC Breda, Córdoba CF, Dinamo Tbilisi, Ternana va VVV-Venlo klublarida oʻynagan.

Karyera

Ilk martabasi 
Venlo shahrida tugʻilgan Janse oʻzi oʻsgan shahar Maasbri shahridan MVC '19 havaskor jamoasida futbol oʻynay boshladi. U yoshi ulgʻaygach, u tugʻilgan shaharning eng yirik klubi - VVV-Venloning yoshlar jamoalarida oʻynay boshladi. Tez orada uni PSV Eyndxoven koʻrdi. Mahorat va isteʼdod murabbiyi Rikardo Monizning maslahatidan soʻng, u oʻng qanot himoyachisi sifatida oʻynay boshladi. Oʻng qanot himoyachisi sifatida ajoyib oʻynaganidan soʻng, PSV unga asosiy jamoa shartnomasini taklif qilmoqchi edi, ammo Kasper Bøgelund, Maykl Lamey, Andre Ooyjer va Maykl Reiziger borligi sababli unga boshqa joyda oʻynashni maslahat berishdi. Willem II ularga qiziqish bildirdi va Janse Tilburgda oʻynashga qaror qildi.

Willem II 
Janse 2005-06-yilgi mavsum boshida Willem II ning birinchi jamoasida oʻynash uchun tanlangan. 2006-yil 11-yanvarda Janse murabbiy Kees Zwamborn boshchiligida Herakles Almeloga qarshi oʻyinda debyut qildi. Uchrashuv uch ranglilarning 1:2 hisobidagi magʻlubiyati bilan yakunlandi. Janse golli uzatmani amalga oshirib, sariq kartochka oldi. Bu mavsumda Janse yana 8 ta uchrashuvda maydonga tushdi.

Willem II uchun Erediviziyaga yaxshi kirishiga qaramay, u yana oʻynaguncha koʻp vaqt oʻtdi. Garchi 2006-07-yilgi mavsum Janse uchun katta yutuq sifatida qayd etilgan. Uning eng katta raqibi Nuelson Vau jarohat olganida, Janse uchun ajoyib mavsum uchun yoʻl ochildi. Koʻpincha u tartibsizlik bilan ajralib turadigan klub uchun yagona yorqin nuqta edi. Willem II uchun yaxshi oʻyinlari tufayli uning raqibi Vau oxir-oqibat Roda JC bilan shartnoma imzoladi.

2009-yil 24-yanvarda Janse ligadagi ilk golini safarda “Feyenoord” ga qarshi oʻyinda (1:1) kiritdi.

Janse Willem II ning raqiblari NAC Breda bilan 2010-yil 8-aprelda shartnoma imzoladi va u 2009-10-yilgi mavsumdan keyin jamoaga qoʻshiladi.

Kordova 
2013-yil 7-iyulda Janse Ispaniya Segunda divizionida oʻynagan Kordova bilan shartnoma imzoladi.

Dinamo Tbilisi 
2014-yilning 15-fevralida Janse Tbilisining Dinamo klubi bilan shartnoma imzoladi.

Ternana 
2014-yilning 5-sentyabrida Janse Ternana Kalsio bilan shartnoma imzoladi.

Leyton Orient 
2016-yil 20-sentyabrda Janse 2016-17-yilgi mavsum oxirigacha Leyton Orient safiga qoʻshilishi eʼlon qilindi. U "Plimut Argyle"ga qarshi debyut oʻyinining 14 daqiqasida qizil kartochka olgan edi.

Italiya 
VVV-Venlodagi mavsumdan soʻng, Janse 2018-yil sentyabr oyida Italiyaga koʻchib oʻtdi va yangi koʻtarilgan Eccellenza havaskorlar klubi Ellera Calcioga qoʻshildi. 2018-yil dekabr oyida u D Seriya klubi ACR Messina ga oʻtdi.

Janse 2019-20-yilgi mavsum oldidan Elleraga qaytishdan oldin Messinada 12 oʻyin oʻtkazdi. 2020-yil 28-avgustda Janse Italiya promosionida Viterbo FC jamoasiga qoʻshildi.

Manbalar 

Niderlandlar futbolchilari
Yashayotgan insonlar
1986-yilda tugʻilganlar
Visma 46

Visma 46 - Indoneziyaning Jakarta shahridagi osmonoʻpar bino. Qurilish vaqtida (1996-yil) u Indoneziyadagi eng baland bino edi. Ayni paytda bino balandligi boʻyicha Indoneziya teleminorasidan keyin ikkinchi oʻrinda turadi, ammo bu Indoneziyadagi eng baland osmonoʻpar bino hisoblanadi. Bino balandligi boʻyicha dunyoda 281-oʻrinda turadi.

Tansifi 
Bino  zamonaviy va postmodern me'moriy uslubi qoʻllanilgan holda qurilgan. Fasadni bezashda shisha va granit ishlatiladi, shuning uchun binoning dominant ranglari oq va koʻkdir.

Bino shahar markazidagi Kota BNI majmuasida 15 gektar maydonda joylashgan. Binoda banklar, ofislar, goʻzallik salonlari, shuningdek, qimmatbaho restoranlar va doʻkonlar mavjud.

Minora qurilishi 132 million AQSh dollarga aylangan.

Bino Jakartaning diqqatga sazovor joyidir, butun dunyodan odamlar minorani koʻrish uchun tashrif buurishadi.

Visma 46 ommaviy madaniyatda

Kompyuter oʻyinlari 

 Bino Need for Speed: Underground 2 oʻyinida paydo boʻldi.
 Bino Grand Theft Auto III oʻyinida paydo boʻlgan.

Manbalar

Havolalar 

 Rasmiy sayt )
 Emporis.com saytida Wisma 46 )
 Wisma 46 SkyscraperPage.com saytida )
 Wisma 46 SkyscraperCenter.com saytida )
Binolar
Osmonoʻpar binolar
Oysha Sulton (Murod IV ning xotini)

Oysha sulton — Usmonli sultoni Murod IV ning xotini, haseki-sulton.Oysha Sultonning haramiga tahminan 1627-yillarda kirgan va keyinchalik uning sevimlisiga aylangan.

Oysha Sulton Murod IV davrida unga 12 ta farzand dunyoga keltirdi.Ammo barcha oʻgʻillari yoshligida kasallikdan vafot etgan va qizlaridan 5 tasi tirik qolgan.Oysha Sultonning kunlik maoshi tahminan 1631-yillarga kelib 2000 aqchani tashkil qilgan.Oysha bu davrda saroyning eng kuchli honimlaridan biri boʻlgan.Oysha Sulton eri Murod lVning vafotidan soʻng Eski saroyga yuboriladi va qolgan hayotini oʻsha yerda yashaydi.Oysha Sulton tahminan 1679-yoki 1680-yilda vafot etgan.

Biografiya 
Oysha Sultonning aniq tugʻilgan yili va asl ismi nomaʼlum. U yoshligida Murod IV haramiga kirdi. Oysha IV Murod hukmronligining birinchi yarmida Sultonning yagona kanizaki yoki uning yagona hasekiysi boʻlgan boʻlishi mumkin. U toʻngʻich oʻgʻli Ahmad tugʻilgandan koʻp oʻtmay, 1627-yilda sevimli boʻldi. Keyinchalik, Ayse yana toʻrt oʻgʻil va etti qiz tuggan.

Bolalari

Oʻgʻillari 

1.Shahzoda Ahmet (1627-1640)
2.Shahzoda Sulaymon (1632-1635)
3.Sahhzoda Mehmet  (1633-1640)
4.Shahzoda Alaeddin (1635-1637)
5.Shahzoda Abdulhamid (1638-1638)

Qizlari 
1.Gavharhon Sulton (1630-1661)
2.Ismihon Sulton (1629-1633)
3.Hafsa Sulton (1630-1656)
4.Honzoda Sulton (1631-1681)

5.Esmahon Kaya Sulton (1633-1659)
6.Ruqiya Sulton (1640-1690)
7.Safiya Sulton(1640-1685)

Manbalar
Atmosfera havosi

Atmosfera havosi — yer sharini oʻrab olgan bir necha xil gazlardan iborat havo qatlami, tirik mavjudot hamda boshqa tabiat boyliklarining mutanosibligini taʼminlovchi manba. Atmosfera havosi insoniyat, qolaversa barcha tirik mavjudotlarga hayot baxsh etadi. Shuning uchun ham u, oʻzining xususiyati bilan boshqa tabiat ob’yektlaridan ajralib turadi. Atmosfera havosi tarkibida bir qancha gazlar mavjud boʻlib, ularning asosini azot (78,1 %), kislorod (20,9 %), argon (0,9 %), karbonat angidrid (0,03 %), neon, geliy, metan, kripton, vodorod va boshqa gazlar tashkil etadi. Atmosfera havosiniifloslantirish atmosferaga ifloslantiruvchi moddani chiqarib yuborish qoidalarining buzilishi, buning natijasida havoda zaharli moddaning yoʻl quyiladigan eng yuqori miqdor konsentratsiyasining oshib ketishidir.
Atmosfera havosidan foydalanish boʻyicha munosabatlar "Atmosfera havosini muhofaza qilish toʻgʻrisida"gi OʻzR Qonuni va boshqa normativ-huquqiy hujjatlar bilan tartibga solinadi.

Manbalar
Atrof tabiiy muhit ifloslantirilganligi uchun to'lovlar

Atrof tabiiy muhit ifloslantirilganligi uchun toʻlovlar — tabiat zahiralaridan foydalanganlik uchun va atrof-muhitga salbiy taʼsir etganlik uchun toʻlovlar. Atrof tabiiy muhit ifloslantirilganligi uchun toʻlovlar iqtisodiy stimullardan hisoblanib, faoliyati tabiatga taʼsiri boʻlgan korxona — tabiatdan foydalanuvchilar qonunchilik talablari bilan mutansoib holda atrof-muhit ifloslanishini kamaytirishga oʻzlari chora koʻrishlarini nazarda tutadi. Bunday choralar turli koʻrinishlarda namoyon boʻlishi mumkin. Meʼyordan ortiq ifloslantiruvchui, katta miqdordagi toʻlovlarni xohlamagan tabiatdan foydalanuvchilar ishlab chiqarish texnologiyalarini mukamallashtirishlari, samarali tozalash qurilmalarini qurishlari yoki faoliyat koʻrsatayotgan inshootlarning yuqori samarali ishini taʼminlashlari lozim. Korxonalar atrof-muhitni ifloslantirishi kamaytirishning salmoqli samarasiga korxona tomonidan ishchilarga talablarni kuchaytirish va mehnat hamda texnologik tartib qoidaga rioya qilishni taʼminlash orqali erishish mumkin.
OʻzR hududida atrof-tabiiy muhit ifloslantirilganligi va chiqindilar joylashtirilganligi uchun kompensatsiya toʻlovlarini qoʻllash tartibi OʻzR Vazirlar Mahkamasining 2003-yil 1-mayidagi 199-son Qarori bilan tasdiqlangan nizomda belgilangan.

Manbalar
Atrof tabiiy muhit monitoringi

Atrof tabiiy muhit monitoringi — atrof tabiiy muhitning davlat monitoringi atrof tabiiy muhitning ifloslanish darajasini aniqlash, uning holatinin baholash, salbiy jarayonlarini prognoz qilish va ularning oqibatlarini bartaraf etish maqsadida boshqa antropogen faoliyat taʼsiri va tabiiy resurslardan foydalanish tufayli atrof tabiiy muhitnning ifloslanishi va boshqa zararli taʼsirlarga uchrashi muntazam kuzatiladigan va tasdiqlangan dastur boʻyicha bajariladigan tizim hisoblanadi.
Quyidagilar OʻzRda atrof tabiiy muhitning davlat monitoringini asosiy vazifalari hisoblanadi:
— atrof tabiiy muhitning ifloslanish darajasini, shuningdek antropogen taʼsirlar ostida unda yuz berayotgan jarayonlarni kuzatishni tashkil etish va yuritish;
— atrof muhitning ifloslanish darajasini baholash va prognoz qilish;
— unda yuz berayotgan salbiy jarayonlarning oldini olish va bartaraf etish.

Manbalar
Atrof tabiiy muhit sifat normativlari

Atrof tabiiy muhit sifat normativlari — umumiy tarzda insonning xoʻjalik, rekreatsion va oʻzga antropgen faoliayti natijasida atrof tabiiy muhitga koʻrsatiladigan yoʻl quyilgan doiradagi taʼsir koʻrsatish meʼyorlaridir.
Atrof tabiiy muhit sifat normativlari quyidagi asosiy talablarga javob berishi shart:
Aholinining ekologik xavfsizligi;
Insonning, hayvonot va oʻsimlik dunyosining genetik fondini saqlab qolish;
Barqaror iqtisodiy-ijtimoiy rivojlanishni taʼminlash;
Tabiiy resurslardan oqilona foydalanishni taʼminlash;
tabiiy ob’yektlarning qayta tiklanishini taʼminlash.

Manbalar